Ego Guido, dominus Melleny, notum omnibus presentes litteras inspecturis quod Baldoinus de Corferaut sepultus fuit in prioratu de Noiers; pro cujus anima mater sua et dominus Stephanus de Courferaut et dominus Johannes, fratres sui, dederunt et concesserunt supradicto prioratui, pro anniversario tam dicti Baldoini faciendo, decem solidos Pruvin. in redditibus de Viilli et de Lynoreiles, annuatim, ad festum Beati-Remigii percipiendos. In cujus elemosine testimonium ego Guido, de feudo cujus movent redditus de Viilli, presens scriptum sigillo meo, ad instanciam memorati Stephani de Corferaut et fratris sui domini Johannis, sigillavi. Actum, anno millesimo ducentesimo vicesimo-tertio.